טל כחילה על סף סיכום בפאפוס הקפריסאית
הבלם, שסיים הקיץ את דרכו בבית"ר ירושלים ויחגוג בסוף החודש 27, מנהל מגעים מתקדמים מול הקבוצה שסיימה את העונה שעברה במקום השמיני בקפריסין 35
מאת מערכת ONE 06/06/2019 20:08
טל כחילה (עמרי שטיין)
לאחר שסיים הקיץ את דרכו בבית”ר ירושלים אחרי שלא זכה להזדמנויות רבות ונדחק לספסל כאשר טל בן חיים ואור זהבי זכו לעדיפות על פניו, טל כחילה נמצא בדרך ליעד חדש מעבר לים ועל סף סיכום בפאפוס הקפריסאית, שתקבל אותו בהעברה חופשית וללא תמורה.
הבלם, שיחגוג בסוף החודש את יום הולדתו ה-27, נמצא בעיצומם של המגעים מול הקבוצה הקפריסאית ונראה כי הכיוון חיובי מצד שני הצדדים ומרבית התנאים כבר סוכמו, כאשר הסיכום הסופי על הצטרפותו של כחילה לקבוצה הקפריסאית, שסיימה את העונה החולפת במקום השמיני בקפריסין.
טל כחילה (חגי מיכאלי)
כחילה, שגדל במחלקת הנוער של בית”ר ירושלים, רשם במדי הקבוצה מהבירה 125 הופעות מאז עלה לבוגרים ב-2012 ובמסגרתן כבש שמונה שערים ובישל שניים נוספים. עם זאת, התואר היחיד בו זכה כחילה היה דווקא במדיה של בני יהודה, עמה זכה בגביע המדינה בעונת 2016/17, בה שיחק כמושאל בשורות הכתומים.